section_heading: Nagrade i priznanja
paragraph_text: "Darija Dolanski Majdak koloristički intenzivnim spektrom boja u gradacijskom kontrapunktu prema verbo-vizualnim suptilnim odnosima jednog ili dva tona, računalnim ispisima interpretira svojevrsnom virtualnom retrospektivom dosadašnji slikarski ulog, nagon, htjenje i svjetonazor odražen slikom. Danas kada se u sklopu digitalnog doba i rasplinute umjetnosti čudimo konvencionalnoj slici – tko danas uopće slika – umjetnica proširuje granice slikarskog izraza usporednim stvarnostima u kojima ispis zamjenjuje konvencionalno ulje na platnu ili akril. Očito da je važniji sâm pojam imaga, slike kao predodžbe o svijetu: nutarnjem i vanjskom. Posve je nevažno je li slika proizvedena  konvencionalnim sredstvima: kistom, bojom na platnu, ili je taj dio posla obavljen pomoću miša, računala i printera.